Ζούσιε Φερέιρα Βιέιρα

Ο Ζούσιε, ή Ζούσιε Φερέιρα Βιέιρα, όπως είναι το πραγματικό του όνομα, είναι ένας Βραζιλιάνος ποδοσφαιριστής που αγωνίζεται στη γαλλική Ζιροντέν Μπορντό, και ο οποίος έχει γεννηθεί στις 19 Σεπτεμβρίου 1983 στη Νόβα Βενέσια (Βραζιλία).

 Αγωνίζεται στη θέση του επιθετικού ή του επιθετικού μέσου, ενώ έχει ύψος 1,80 μ. για 70 kg βάρους. Κατέφτασε στην ΡΚ Λανς τον Ιανουάριο του 2005, έναντι ποσού ύψους, περίπου, 2 εκατομμυρίων ευρώ. Εντοπίστηκε από τον Ντιντιέ Σενάκ στη Βραζιλία, όπου και αγωνιζόταν με την Κρουζέιρο ΕΚ, ομάδα στην οποία αγωνιζόταν ο Κρις, ο παλιός αμυντικός της Λυών. Τον Ιανουάριο του 2007, κι ενώ αποτελούσε παίκτη-κλειδί στη Λανς, προς γενική έκπληξη, παραχωρείται υπό τη μορφή δανεικού στη Ζιροντέν Μπορντό. Ο Βραζιλιάνος δήλωνε, εκείνη την εποχή, ότι κύριοι λόγοι αποχώρησής του ήταν η δυσκολία στην προσαρμογή της οικογένειάς του, καθώς και τις δύσκολες καιρικές συνθήκες που επικρατούν, γενικότερα, στο Πα-ντε-Καλαί. Τελικώς, ο Βραζιλιάνος μέσος έπεισε τους διοικούντες την Μπορντό για τις ικανότητές του και υπέγραψε τετραετές συμβόλαιο συνεργασίας με την ομάδα της Ακουιτανίας. Το κόστος της μεταγραφής του ανήλθε στα 6 εκατομμύρια ευρώ. Ο Ζούσιε πραγματοποίησε ικανοποιητικά ξεκινήματα με τη φανέλα των Γιρονδίνων, σημειώνοντας, μεταξύ άλλων, το τέρμα της ισσοφάρισης στον αγώνα της ομάδας του απέναντι στην Ολιμπίκ Μαρσέιγ, στις 16 Δεκεμβρίου 2007, κρατώντας την ομάδα του αήττητη στην έδρα της για χρονικό διάστημα 30 ετών. Έκτοτε, δυστυχώς, στάθηκε ιδιαίτερα άτυχος, τραυματιζόμενος συχνά, με αποτέλεσμα τον μικρό χρόνο συμμετοχής του με την Μπορντό. Επιστρέφοντας στους αγωνιστικούς χώρους στα τέλη του Σεπτέμβρη του 2008, ο Ζούσιε δεν άργησε να ξαναβρεί τη φόρμα του. Μπαίνοντας τριάντα αγωνιστικά λεπτά πριν από τη λήξη σε αγώνα της ομάδας του στην Γκρενόμπλ, κι ενώ οι Γιρονδίνοι αγωνίζονταν με εννιά παίκτες, πέτυχε το νικητήριο τέρμα στο 81ο λεπτό της αναμέτρησης, απέναντι στην GF38. Αυτό το τέρμα έβαλε τέλος στο αήττητο των γηπεδούχων στο νεόδμητο Σταντ ντεζ Αλπ. Στη διάρκεια του δεύτερου αγώνα των Γιρονδίνων με αντίπαλο την Τουλούζ, πέτυχε το τρίτο τέρμα των "κυανόλευκων" στο 85ο λεπτό του αγώνα, δίνοντας την ευκαιρία στην ομάδα του να προηγηθεί στο σκορ, κι ενώ βρισκόταν να χάνει με 2-0 στο ημίχρονο. Στον πρώτο του αγώνα για τη σεζόν 2011-2012, π[ετυχε με εύστοχη εκτέλεση πέναλτι, στο 58ο λεπτό, το πρώτο τέρμα της ομάδας για τη νέα σεζόν. όμως, τελικά η Μπορντό ηττήθηκε στη συγκεκριμένη αναμέτρηση με 2-1 από την ΑΣ Σαιντ-Ετιέν. Πέτυχε για πρώτη φορά δύο τέρματα σε μία αναμέτρηση, με τους Bordelais, απέναντι στην Ολιμπίκ Μαρσέιγ, στις 21 Απριλίου 2012, δίνοντας τη δυνατότητα στους Γιρονδίνους να πάρουν την εντός έδρας νίκη με σκορ 2-1 και να διατηρήσουν, έτσι, το αήττητο της έδρας τους, στις αναμετρήσεις με τη Μαρσέιγ, για διάστημα 35 ετών. Είχε και στο παρελθόν πετύχει κάτι ανάλογο, όμως, με τη φανέλα της Λανς, στη νίκη των "sang et or" με 7-0 επί της ΑΖ Οσέρ, στις 20 Αυγούστου 2005. Έχει επίσης την ιδιαιτερότητα να έχει πετύχει δύο τέρματα για την ίδια σεζόν (2011-2012) στο 28ο δευτερόλεπτο των αναμετρήσεων (απέναντι στην ΤΦΚ και την ΟΜ). ΚρουζέιροΕθνικό Επίπεδο Πρωτάθλημα Βραζιλίας: 2003 Κύπελλο Βραζιλίας: 2003 Τοπικό Επίπεδο Καμπεονάτο Μινέιρο: 2003, 2004 Ζιρνοντέν ΜπορντόΠρωτάθλημα Γαλλίας: 2009 Λιγκ Καπ Γαλλίας: 2007, 2009 Σούπερ Κύπελλο Γαλλίας: 2008, 2009 CBF Contract Record Αρχειοθετήθηκε 2012-04-22 στο Wayback Machine. Futpedia Αρχειοθετήθηκε 2010-12-03 στο Wayback Machine.